Broj: 14/5-1-1.5/5-2022/2

U Trakošćanu, 27.10.2022.

**ZAPISNIK**

s 11. sjednice Upravnog vijeća Dvora Trakošćan održane 28.09.2022. u Upravi Dvora Trakošćan s početkom u 10,40 sati.

Prisutni: dr.sc. Vesna Pascuttini Juraga, predsjednica

Ivan Mravlinčić, zamjenik predsjednice

Nedeljka Vodolšak, član

Andreja Srednoselec, član

Adam Pintarić, ravnatelj

Tanja Ferčec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje Zapisnika s 10. sjednice Upravnog vijeća od 28.07.2022. godine |
| 2. | Donošenje Odluke o usvajanju I. izmjena i dopuna Odluke o rasporedu korištenja vlastitih prihoda Dvora Trakošćan u 2023. godini |
| 3. | Donošenje Odluke o usvajanju I. izmjena i dopuna Plana programskih aktivnosti s financijskim planom prihoda i rashoda Dvora Trakošćan za 2023. godinu |
| 4. | Donošenje Odluke o usvajanju prijedloga Financijskog plana Dvora Trakošćan za 2023.-2025. godinu |
| 5. | Problematika potpisivanja ugovora za zakup poslovnog prostora servisne građevine uz jezero sa pripadajućom terasom |
| 6. | Ostala pitanja |

Dnevni red je jednoglasno usvojen.

**Ad 1.) Usvajanje Zapisnika s 10. sjednice Upravnog vijeća od 28.07.2022. godine**

Predsjednica je zamolila članove Upravnog vijeća da na temelju uvida u zapisnik s prošle sjednice glasuju o prihvaćanju navedenog zapisnika.

**Zaključak: Upravno vijeće jednoglasno usvaja Zapisnik s 10. sjednice Upravnog vijeća**

**od 28.07.2022. godine.**

**Ad 2.) Donošenje Odluke o usvajanju I. izmjena i dopuna Odluke o rasporedu**

**korištenja vlastitih prihoda Dvora Trakošćan u 2023. godini**

Temeljem članka 4. i članka 6. Pravilnika o načinu korištenja vlastitih prihoda ostvarenih od obavljanja osnovne i ostale djelatnosti ustanova u kulturi (NN 54/19), Upravno vijeće Dvora Trakošćan donosi Odluku o usvajanju I. izmjena i dopuna Odluke o rasporedu korištenja vlastitih prihoda Dvora Trakošćan u 2023. godini sa sljedećim sadržajem:

Članak 1.

Usvajaju se I. izmjene i dopune Odluke o rasporedu korištenja vlastitih prihoda u 2023. godini (Broj: 14/3-1-1.5/3-2022/4). Odluka sada glasi:

Članak 2.

„Procjenjuje se da će u toku 2023. godine biti realizirano ukupno vlastitih prihoda:

* od obavljanja osnovne djelatnosti Ustanove 2.000.000,00 kn
* od iznajmljivanja prostora i opreme 500.000,00 kn
* od donosa iz 2022. 2.366.467,92 kn
* prihod od kamata 148,00 kn

\_\_\_\_\_\_\_\_\_\_\_\_\_\_\_\_

Ukupno: 4.866.615,92 kn

Članak 3.

Planirana sredstva sukladno ovoj Odluci koristit će se:

1. Za realizaciju programa i aktivnosti temeljem kojih su vlastiti prihodi ostvareni u iznosu od 2.846.765,25 kn.
2. Za materijalne rashode redovitog poslovanja ustanove te rashode za nabavu i održavanje nefinancijske imovine u iznosu od 1.250.000,00 kn.
3. Za stručno usavršavanje radnika u iznosu od 50.000,00 kn.
4. Za promotivne aktivnosti, organizaciju stručnih skupova i radionica te nakladničku djelatnost u iznosu od 50.000,00 kn.
5. Za isplatu dodataka na redovne plaće ili kao dodatak za uspješnost u radu u iznosu od 150.000,00 kn.
6. Za odnos sredstava u 2024. godinu u iznosu od 519.850,67 kn.

Članak 4.

Isplata dodataka na redovne plaće ili kao dodatak za uspješnost u radu moguća je samo ako će u bilanci poslovanja s danom 31. prosinca biti iskazan višak prihoda.

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju I. izmjena i dopuna Odluke o rasporedu korištenja vlastitih**

**prihoda Dvora Trakošćan u 2023. godini.**

**Ad 3.) Donošenje Odluke o usvajanju I. izmjena i dopuna Plana programskih aktivnosti**

**s financijskim planom prihoda i rashoda Dvora Trakošćan za 2023. godinu**

Andreja Srednoselec je članove Upravnog vijeća informirala da je nakon što je na 10. sjednici Upravno vijeće donijelo Odluku o usvajanju Plana programskih aktivnosti s financijskim planom prihoda i rashoda Dvora Trakošćan za 2023. godinu, Ministarstvu kulture i medija 02. kolovoza 2022. godine upućen zahtjev za sufinanciranje navedenog plana.

Ministarstvo kulture i medija nam je dopisom od 23. rujna 2022. dostavilo ukupan programski limit Dvora Trakošćan, kao i limite za pojedine programske djelatnosti za 2023. godinu. Na temelju dodijeljenih limita potrebno je uskladiti Plan programskih aktivnosti s financijskim planom prihoda i rashoda Dvora Trakošćan za 2023. godinu te donijeti odluku sa sljedećim izmjenama i dopunama:

|  |  |  |  |
| --- | --- | --- | --- |
| **Naziv programa** | **Plan prihoda i rashoda** | **Ministarstvo kulture i medija** | **Vlastita sredstva** |
|  | | | |
| *1. Investicijska potpora*  1.1. Uređenje kulturnog dobra | 4.632.832,75 | 2.000.000,00 | 2.632.832,75 |
| *2. Muzejska djelatnost*  2.1. Restauriranje slika | 64.700,00 | 48.700,00 | 16.000,00 |
| *2. Muzejska djelatnost*  2.2. 3D virtualna i proširena stvarnost  u stalnom postavu Dvora Trakošćan | 372.012,50 | 200.000,00 | 172.012,50 |
| *3. Nepokretna kulturna dobra*  3.1. Saniranje kapilarne vlage u  prizemnoj građevini | 129.599,25 | 103.679,25 | 25.920,00 |
|  | | | |
| **UKUPNO**  **PROGRAMSKA DJELATNOST:** | **5.199.144,50** | **2.352.379,25** | **2.846.765,25** |

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju I. izmjena i dopuna Plana programskih aktivnosti s financijskim**

**planom prihoda i rashoda Dvora Trakošćan za 2023. godinu.**

**Ad 4.) Donošenje Odluke o usvajanju prijedloga Financijskog plana Dvora Trakošćan**

**za 2023.-2025. godinu**

Tanja Ferčec, voditeljica računovodstva Dvora Trakošćan, obrazložila je prijedlog Financijskog plana Dvora Trakošćan za 2023.-2025. godinu. Plan je rađen uravnoteženjem prihoda i rashoda prema podacima iz bilance za 2021. godinu., s projekcijama povećanja prihoda za 2024. i 2025. godinu. Plan sadrži procjenu prihoda iskazanih po vrstama i rashode razvrstane prema proračunskim klasifikacijama.

|  |  |  |  |
| --- | --- | --- | --- |
|  | **2023.** | **2024.** | **2025.** |
| **UKUPNO PRIHODI** | 7.312.856,25 | 7.512.856,25 | 7.712.856,25 |
| **Ukupno donos iz prethodne godine** | 2.366.467,92 | 519.850,67 | 521.412,00 |
| **Ukupno odnos u sljedeću godinu** | 519.850,67 | 521.412,00 | 681.412,00 |
| **Ukupno raspoloživa sredstva za izvršavanje** | 9.159.473,50 | 7.511.294.92 | 7.552.856,25 |
|  | | | |
| **UKUPNO RASHODI I IZDACI** | 9.159.473,50 | 7.511.294.92 | 7.552.856,25 |
| **Rashodi za redovnu djelatnost** | 3.960.329.00 | 3.757.695,57 | 3.799.256,90 |
| **Rashodi za programsku djelatnost** | 5.199.144,50 | 3.753.599,35 | 3.753.599,35 |

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju prijedloga Financijskog plana Dvora Trakošćan za 2023.-2025.**

**godinu.**

**Ad 5.) Problematika potpisivanja ugovora za zakup poslovnog prostora servisne**

**građevine uz jezero sa pripadajućom terasom**

Andreja Srednoselec je članove Upravnog vijeća informirala o problematici potpisivanja ugovora za zakup poslovnog prostora servisne građevine uz jezero sa pripadajućom terasom.

Dvor Trakošćan je temeljem odluke Upravnog vijeća te po dobivenoj suglasnosti Ministarstva kulture i medija raspisao javni natječaj za davanje u zakup poslovnog prostora servisne građevine uz jezero sa pripadajućom terasom. Javni natječaj objavljen je u Narodnim novinama i na mrežnoj stranici Dvora Trakošćan dana 10. lipnja 2022., a javno otvaranje ponuda održano je dana 24. lipnja 2022. u 12 sati.

Povjerenstvo za provedbu javnog natječaja u sastavu: Marta Mudri, Andreja Srednoselec i Ivan Mravlinčić, pregledalo je i ocijenilo ponude te o istom sastavilo Zapisnik dana 30. lipnja 2022. godine.

U Zapisniku je utvrđeno sljedeće:

1. Na javnom natječaju zaprimljene su tri ponude i to:

1. METROPOLITAN Hrvatska d.o.o. za informiranje, Zagreb,

2. ZAGORJE INTERNATIONAL d.o.o. za informiranje, Krapina i

3. TERASA POKRAJ JEZERA j.d.o.o., Bedenec.

1. Sve tri pristigle ponude su valjane.
2. Ponuditelj TERASA POKRAJ JEZERA j.d.o.o., Bedenec se u ponudi poziva na pravo prednosti prema čl. 132 Zakona o hrvatskim braniteljima iz Domovinskog rata i članovima njihovih obitelji kao supruga branitelja iz Domovinskog rata. Nakon provedene analize utvrđeno je kako ne postoji pravna osnova za ostvarivanje prava na prednost pri zakupu poslovnog prostora.
3. Ponuda ZAGORJE INTERNATIONALA d.o.o. za informiranje, Krapina je najpovoljnija, valjana te zadovoljava sve uvjete iz javnog natječaja.

Dana 01. srpnja 2022. godine donesena je Odluka o izboru ponuditelja kojom je za sklapanje ugovora izabran ponuditelj ZAGORJE INTERNATIONAL d.o.o. za informiranje, Krapina jer navedeni ponuditelj zadovoljava sve uvjete iz raspisanog javnog natječaja te je ponudio najviši mjesečni iznos zakupnine u iznosu od 4.101,00 kn bez PDV-a.

Ponuditelj TERASA POKRAJ JEZERA j.d.o.o., Bedenec je dana 04. srpnja 2022. godine podnio Žalbu na Odluku o izboru ponuditelja kojom se ponuditelj poziva na pogrešno tumačenje odredbi čl. 132 Zakona o hrvatskim braniteljima iz Domovinskog rata i članovima njihovih obitelji.

Dvor Trakošćan je ovlastio odvjetnika Žulić Zlatka iz Ivanca da ga zastupa u pravnim poslovima vezanim uz podnijetu žalbu te je dana 14. srpnja 2022. godine donesena Odluka kojom se odbija žalba kao neosnovana.

Pošto u zakonskom roku nije pokrenut daljnji postupak odnosno nije podnijeta tužba nadležnom sudu predmet je okončan o čemu 02. rujna 2022. godine izjavu daje ovlašteni odvjetnik Žulić Zlatko.

Zbog žalbenog postupka odgođeno je sklapanje ugovora o zakupu poslovnog prostora s odabranim ponuditeljem ZAGORJE INTERNATIONAL d.o.o. za informiranje, Krapina, a po njegovom okončanju odabrani ponuditelj pozvan je na sklapanje ugovora.

Dana 20. rujna 2022. godine zaprimili smo zamolbu odabranog ponuditelja kojom ponuditelj traži da datum početka poslovanja bude 01. travanj 2023. godine, budući da je za vrijeme trajanja odgode potpisivanja ugovora, a uslijed žalbenog postupka završila turistička sezona te su se promijenili tržišni uvjeti, a ni jedna od navedenih situacija nije se dogodila njihovom krivnjom.

Zbog tih se objektivnih razloga predlaže prihvaćanje zamolbe ponuditelja ZAGORJE INTERNATIONAL d.o.o. za informiranje, Krapina te davanje suglasnosti Upravnog vijeća na sklapanje ugovora o zakupu poslovnog prostora servisne građevine uz jezero sa pripadajućom terasom s datumom početka poslovanja 01. travnja 2023. godine.

**Zaključak: Upravno vijeće jednoglasno zaključuje da je prije potpisivanja ugovora za**

**zakup poslovnog prostora servisne građevine uz jezero sa pripadajućom**

**terasom potrebno savjetovati se s odvjetnikom i provjeriti pravne rokove te**

**odredbe ugovora, nakon čega će se Upravno vijeće ponovno sastati i donijeti**

**odluku.**

**Ad 6.) Ostala pitanja**

Pod točkom Ostala pitanja Upravno vijeće temeljem članka 10., 11., 12. i 13. Pravilnika o uvjetima, kriterijima i načinu korištenja vlastitih prihoda ostvarenih od obavljanja osnovne i ostale djelatnosti Dvora Trakošćan broj: 5/14-1-1.2/4-2019 donosi Odluku o isplati dodatka za uspješnost u radu ravnatelju Dvora Trakošćan sa sljedećim sadržajem:

**„**Ovom Odlukom utvrđuje se isplata dodatka za uspješnost u radu za razdoblje 01.01.2022. do 30.09.2022. godine, ravnatelju Dvora Trakošćan Adamu Pintariću.

Visinu dodatka za uspješnost u radu ravnatelja Dvora Trakošćan sukladno članku 12. stavak 3. Pravilnika donosi Upravno vijeće Dvora Trakošćan.

Ravnatelju Dvora Trakošćan Adamu Pintariću utvrđuje se dodatak za uspješnost u radu u bruto iznosu u visini postotnog iznosa osnovne godišnje bruto plaće koji je isplaćen najvećem broju djelatnika.

Ova Odluka stupa na snagu prvi dan od njezina donošenja. „

**Zaključak: Upravno vijeće jednoglasno donosi Odluku o isplati dodatka za uspješnost u**

**radu ravnatelju Dvora Trakošćan .**

Sjednica je završila s radom u 11.40 sati.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_